CELEX: C2007/315/75
Language: da
Date: 2007-12-22 00:00:00
Title: Sag T-454/05: Kendelse afsagt af Retten i Første Instans den 17. oktober 2007 — Sumitomo Chemical Agro Europe og Philagro France mod Kommissionen (Plantebeskyttelsesmidler — aktivstoffet procymidon — direktiv 91/414/EØF — annullationssøgsmål — passivitetssøgsmål — ufornødent at træffe afgørelse — erstatningssøgsmål — afvisning — åbenbart ugrundet søgsmål)

22.12.2007   
            
            
               DA
            
            
               Den Europæiske Unions Tidende
            
            
               C 315/40
            
         Kendelse afsagt af Retten i Første Instans den 17. oktober 2007 — Sumitomo Chemical Agro Europe og Philagro France mod Kommissionen
   (Sag T-454/05) (1)
   
   (Plantebeskyttelsesmidler - aktivstoffet procymidon - direktiv 91/414/EØF - annullationssøgsmål - passivitetssøgsmål - ufornødent at træffe afgørelse - erstatningssøgsmål - afvisning - åbenbart ugrundet søgsmål)
   (2007/C 315/75)
   Processprog: engelsk
   Parter
   
      Sagsøgere: Sumitomo Chemical Agro Europe SAS (Lyon, Frankrig) og Philagro France SAS (Lyon) (ved avocats K. Van Maldegem og C. Mereu)
   
      Sagsøgt: Kommissionen for De Europæiske Fællesskaber (ved B. Doherty, som befuldmægtiget)
   Sagens genstand
   For det første, principalt, påstand om annullation af Kommissionens beslutning, som angiveligt er indeholdt i skrivelse af 20. oktober 2005, om godkendelse af markedsføring af aktivstoffet procymidon i henhold til Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230, s. 1). For det andet, subsidiært i forhold til annullationssøgsmålet, passivitetssøgsmål med påstand om, at det fastlås, at Kommissionen retsstridigt har undladt at vedtage de foranstaltninger, Sumitomo Chemical Agro Europe SAS og dets datterselskaber har anmodet om i skrivelse af 5. september 2005. For det tredje søgsmål med påstand om erstatning for det tab, som sagsøgerne hævder at have lidt som følge af Kommissionens vedtagelse af den beslutning, som angiveligt er indeholdt i skrivelse af 20. oktober 2005, og, subsidiært, som følge af, at Kommissionen har undladt at vedtage de foranstaltninger, der er anmodet om i skrivelse af 5. september 2005.
   Konklusion
   
               1)
            
            
               Det er ufornødent at træffe afgørelse vedrørende annullationssøgsmålet og passivitetssøgsmålet.
            
         
               2)
            
            
               Erstatningspåstanden afvises, for så vidt som den tilsigter erstatning for det tab, som Sumitomo Chemical Agro Europe SAS og Philagro France SAS angiveligt har lidt som følge af Kommissionens vedtagelse af den beslutning, som angiveligt er indeholdt i skrivelse af 20. oktober 2005.
            
         
               3)
            
            
               Erstatningspåstanden afvises som åbenbar ugrundet, for så vidt som den tilsigter erstatning for det tab, som Sumitomo Chemical Agro Europe og Philagro France angiveligt har lidt som følge af Kommissionens undladelse af at vedtage de foranstaltninger, som Sumitomo Chemical Agro Europe SAS og dets datterselskaber har anmodet om i skrivelse af 5. september 2005.
            
         
               4)
            
            
               Sumitomo Chemical Agro Europe og Philagro France bærer deres egne omkostninger og betaler Kommissionens omkostninger.
            
         
      (1)  EUT C 60 af 11.3.2006.